Van GDPR naar Game of Thrones | Computable.be
9 november 2017 11:41 | Steven Heyde
Dit artikel is afkomstig van Computable.be (https://www.computable.be/artikel/6242016). © Jaarbeurs IT Media.
Out of Use vernietigt data bij klant thuis ´n Grillerige Ding | coetzeeblog
´n Grillerige Ding
Vir elke tradisionel saaiboer, sal hierdie manier van die ding doen, ´n rilling langs sy ruggraat laat afhardloop en hom sy hande laat saamslaan. Dié ou, moet, binnekort, bankrot wees! Kyk hoe lyk sy lande, mens kan mos g´n so plant nie. Hiér, sal nooit ´n oes afgehaal word nie. Dit is mos hoe die swak boere, boer.
Ja, ons is gewoond, die lande moet rooi, daar lê, diep geploeg, geen teken van ´n oesres of ´n onkruid nie. Die trekker, wat plant, se spore, duidelik getrap, in die los grond. Net mooi die teenoorgestelde van wat hier gebeur. Geen bewerking, soms net die minimum bewerking. Die nabo ( https://coetzeeblog.wordpress.com/2016/06/21/nabo/ ) wat toe nie gestroop is nie, net so effe skrikgemaak, met ´n ligte snyeg, net om te voorkom, dat daardie reste, nie tussen die kouters pak nie. Die algemene rywydte, lyk of dit nou gestandardiseer is, vir mielies en soja, 450 mm.
Geenbewerking, soek organiese materiaal, bo-op die grond. Vir die verbetering van die grond profiel en vir beskerming en voorkoming van erosie. Hoewel ons diep gronde, hier, ´n baie goeie absorbeervermoë van water het, kan ´n swaar donderbui, wat redelik algemeen is, groot skade veroorsaak. Die boer, wat nuwe grond voorberei en geplant het, veral op die dele, waar die helling redelik steil is, hoop altyd, dat so ´n harde donderbui, maar kan wegbly, tot die plante goed gevestig het.
Die plantery, vir hierdie oes, is byna agter die rug. Byna, vier en twintig uit die vier en twintig, word daar geplant. Hoe gouer die saad nou in die grond kom, hoe gouer kan die volgende oes geplant word. Dit werk so, dat die planters, direk agter die stropers, hulle ding doen. Die nuwe John Deere7225J, GPS en al die monitors om te kontroleer of die saad goed loop, net op die draaie, waar die “drywer”, eintlik van nut is, met sy 15 ry Vacu Meter planter en die twee ou 4040 strydrosse, met hul 8 ry Baldanplanters, doen ´n redelike stuk per dag. Die weer speel ook mooi saam, byna elke tien dae, ´n opvolg reëntjie wat die vog aanvul en die drywers, kans gee om effe te rus en die masjiene na te gaan.
Nou vra julle, hoe kan die mense dan ´n goeie oes afhaal en nie bankrot gaan nie? Dit is waar daardie “giftige geneties gemanipuleerde ” saad inkom, bekend as Roundup Ready. Een of twee maal se spuit met Roundup, wat eintlik glifosaat is, en al daardie onkruid het verdwyn en dan word daar genoeg kos geproduseer vir al die honger mage, wat net aanhou teel.
Hou hierdie spasie dop vir die vordering van die soja, wat nou, geplant is.
16 thoughts on “´n Grillerige Ding”
Oktober 23, 2016 om 5:26 vm
My internet is vandag pateties, so ek kan nie die foto’s bekyk nie. Minimum bewerking is iets wat goed toegepas word hier by ons. Die struktuur van die grond het verbeter en saam met dit, ook die opbrengste.
Oktober 23, 2016 om 7:13 vm
Dankie vir die lees. Ek is bly dat daar resultate, in julle omgewing is. Die Suid-Afrikaanse boere, wil níe regtig die konsep aanneem nie.
Oktober 23, 2016 om 10:35 vm
Ek verstaan nie veel van boerdery nie,maar is dit nou beter om nie die grond te woes te bewerk nie,Danie?
Oktober 26, 2016 om 4:35 nm
Ja, dit is die kort en lank daarvan, maar dit hang natuurlik ook af, waar jy jou bevind en ander faktore.
Altyd interessant om hier by jou te lees,dankie Danie!
Oktober 23, 2016 om 2:54 nm
Perdebytjie,elke keer wat grond so diep geploeg word, word die “diereryk” daar baoe versteur en natuurlik baie skade gemaak en die risiko van erosie is baie groter. Met geen bewerking, word daar gepoog om soveel as moontlik organiese materiaal, bo-op die grond te los. soja, is die hoofgewas hier, maar as dit droog is, is daar nie veel organiese materiaal oor nie, daarom word dit aanbeveel om ten minste elke tweede jaar, mielies of enige ander gewas te plant, ek het al oor die gras geskryf, wat baie materiaal los. Die moderne planters versteur die grond baie min, so daardie organismes, kan ongesteurd hulle lewe lei. tot voordeel van almal. Vogbewaring, is nog ´n voordeel. Nou het ek ´n hele opstel oor geenbewerking geplaas.
Oktober 23, 2016 om 6:08 nm
Ek weet sowaar nie hoe boere oorleef nie Alles kos so baie geld … ek word skoon benoud
Jy is baie reg. Die kleinboer, is besig om te verdwyn, of om hom op ander meer intensiewe boerderye toe te spits. Daardie masjienerie, is so duur, dat as jy net ´n paar honderd hektaar het, loon dit eenvoudig nie, om dit te koop nie.
Maar mens kan dit huur? Dit gaan tog baie vinniger?
Oktober 26, 2016 om 4:45 nm
Dit is waar ja, maar nie altyd op die regte tyd nie.
Oktober 24, 2016 om 12:37 nm
Verstaan ook nie boerdery so goed nie, maar lyk my daardie telery is oral. Sommer so terwyl ek lees gedink dit lyk na so baie werk, dink nie ons gee die boere genoeg krediet nie….. ons koop alles mos by Pick en Pay.
Is nie maklik vandag nie. Te min reën en hier dreig dit, om nou weer amper te veel te wees. Dan allerhande ander peste en plae.
Oktober 25, 2016 om 6:45 nm
Hello daar in Paraguay. Bly jy het vandag by my kom inloer.
Oktober 26, 2016 om 4:43 nm
Ek lees lekker by jou. Ja, terwyl ons nie meer boeke lees nie, is die internet handig. Ek wil nie hard sê nie, maar dit reën erg hier die laaste paar dae, dat ek nie juis iets anders kan doen nie. Vir ´n pensioenaris, is dit seker ook nie belangrik nie.
Hier by ons in Noord Wes het dit ook bietjie begin reën.Dalk moet jy ñ Kindle aanskaf? Vir die boeke lees.
Oktober 30, 2016 om 7:48 vm
Dis nou baie interessant. en logies ook. Ek het nooit so daaraan gedink om die minimum bewerking te doen nie. Het mos maar met die ou manier van ploeg en plant grootgeword. Dit kan nogal werk as daar boere of ouens is wat masjienerie uitleen of doen soos ouens wat rondgaan en stroop. Baie lekker gelees en gekyk hier.